การประกอบธุรกิจและบริษัทที่เกี่ยวข้อง

บริษัท อีซึ่น เพ้นท์ จำกัด (มหาชน) (“บริษัท”) ได้เริ่มจดทะเบียนก่อตั้งบริษัทในปี 2508
ภายใต้ชื่อ บริษัท ผลิตภัณฑ์สีอิสาณ จำกัด โดย นายข้อ เอกแสงกุล
ซึ่งเป็นผู้ที่มีประสบการณ์และวิสัยทัศน์ด้านผลิตภัณฑ์สีอุตสาหกรรมมาเป็นเวลานาน
เพื่อดำเนินธุรกิจผลิตสีทาอาคาร

-   ปี 2525 ได้จดทะเบียนเพิ่มทุนเป็น 7.5 ล้านบาท
    เพื่อขยายสายการผลิตในการประกอบธุรกิจเป็นผู้ผลิตและจำหน่ายสีอุตสาหกรรม
    รวมถึงการรับจ้างผลิตงานเฉพาะอื่นๆ เพิ่มเติมจาก Know-How การผลิตที่มีอยู่ เช่น
    สีเคลือบบรรจุภัณฑ์ หมึกพิมพ์ออฟเซท เป็นต้น

-   ปี 2532 ได้เปลี่ยนชื่อจาก บริษัท ผลิตภัณฑ์สีอิสาณ จำกัด มาเป็น บริษัท อีซึ่น เพ้นท์ โปรดักส์
    จำกัด และในปี 2548 ได้เปลี่ยนชื่อเป็น บริษัท อีซึ่น เพ้นท์ จำกัด (มหาชน)
    ด้วยทุนจดทะเบียน 200 ล้านบาท
    และเข้าจดทะเบียนในตลาดหลักทรัพย์แห่งประเทศไทยในเดือนตุลาคมปีเดียวกัน

-   เดือนพฤศจิกายน 2549 ที่ประชุมวิสามัญผู้ถือหุ้นมีมติอนุมัติการเพิ่มทุนจดทะเบียนจำนวน 107
    ล้านบาท ทำให้บริษัทเปลี่ยนแปลงทุนจดทะเบียนจากเดิมจำนวน 200 ล้านบาท เป็น 307
    ล้านบาท โดยออกหุ้นสามัญจำนวน 107 ล้านหุ้น แบ่งเป็นหุ้นสามัญเพิ่มทุนจำนวน 100 ล้านหุ้น
    เพื่อรองรับการใช้สิทธิตามใบสำคัญแสดงสิทธิที่ออกและเสนอขายแก่ผู้ถือหุ้นเดิม
    และหุ้นสามัญเพิ่มทุนจำนวน 7 ล้านหุ้น
    เพื่อรองรับการใช้สิทธิของใบสำคัญแสดงสิทธิที่ออกและเสนอขายแก่กรรมการ ผู้บริหาร
    (ซึ่งมิได้ดำรงตำแหน่งกรรมการ) พนักงาน และที่ปรึกษาของบริษัท

ลักษณะการประกอบธุรกิจของบริษัท

บริษัทดำเนินธุรกิจผลิตและจำหน่ายสีอุตสาหกรรม ได้แก่ สีพ่นรถจักรยานยนต์ สีเคลือบบรรจุภัณฑ์
และหมึกพิมพ์ โดยบริษัทเป็นผู้รับจ้างผลิตสินค้าให้แก่เจ้าของลิขสิทธิ์สีพ่นรถจักรยานยนต์
เพื่อจำหน่ายต่อไปยังกลุ่มลูกค้าผู้ใช้สีที่เป็นผู้ผลิตชิ้นส่วนรถจักรยานยนต์ทั้งในประเทศและต่างประเทศ
รวมถึงร่วมมือทางการค้ากับเจ้าของลิขสิทธิ์ในการพัฒนาผลิตภัณฑ์ให้ลูกค้าสามารถใช้ได้กับสภาพแวดล้อมในแต่ละประเทศ
สำหรับสีเคลือบบรรจุภัณฑ์และหมึกพิมพ์ บริษัทจะผลิตตาม Know-how ที่บริษัทได้วิจัยพัฒนาขึ้น
รวมถึงผลิตตาม Know-how จากความร่วมมือทางการค้ากับเจ้าของลิขสิทธิ์ต่างๆ
จากนั้นจะจำหน่ายสีให้กับลูกค้าผู้ใช้สีโดยตรง ภายใต้ตราสินค้าของตนเอง ได้แก่ EASON INX
นกอินทรีย์ นกบินคู่ และ Royal Guard เป็นต้น

ลักษณะการประกอบธุรกิจของบริษัทย่อยและบริษัทที่เกี่ยวข้อง

-   บริษัท อีซึ่น อุไร เพ้นท์ จำกัด (“EUP”)

บริษัท อีซึ่น อุไร เพ้นท์ จำกัด จัดตั้งขึ้นด้วยทุนจดทะเบียนจำนวน 4 ล้านเหรียญสหรัฐฯ
เพื่อเป็นผู้ผลิตและจัดจำหน่ายสีพ่นรถจักรยานยนต์และสีอุตสาหกรรมอื่นในประเทศเวียดนาม
ตั้งอยู่ภายในนิคมอุตสาหกรรมนอยไบ เมืองฮานอย โดยบริษัทถือหุ้นอยู่ในสัดส่วนร้อยละ 62
ของจำนวนหุ้นทั้งหมด ร่วมด้วยบริษัท อุไรพาณิชย์ จำกัด ถือหุ้นอยู่ในสัดส่วนร้อยละ 30
ซึ่งมีประสบการณ์ด้านการผลิตและจัดจำหน่ายสีทาอาคารในประเทศไทยมายาวนานกว่า 30 ปี
และเป็นผู้ผลิตและจำหน่ายสีทาอาคารภายใต้กลุ่มอุไรพาณิชย์ในประเทศเวียดนาม ลาว กัมพูชา และ
พม่า และผู้ถือหุ้นชาวไทยอีกร้อยละ 8 ของจำนวนหุ้นทั้งหมด

EUP ได้ลงนามในสัญญาความร่วมมือทางธุรกิจกับบริษัท บีเอเอสเอฟ (เวียดนาม) จำกัด (“BVL”)
เพื่อเป็นผู้ผลิตสีพ่นรถจักรยานยนต์ให้แก่ BVL
และจัดจำหน่ายไปยังลูกค้าในอุตสาหกรรมรถจักรยานยนต์ในประเทศเวียดนาม ตั้งแต่ไตรมาสที่ 3 ปี
2553 เป็นต้นมา
ซึ่งจะเป็นการขยายฐานการผลิตและเพิ่มโอกาสในการขยายตัวของรายได้ให้แก่บริษัท

-   บริษัท ไบรท์ บลู วอเตอร์ คอร์ปอเรชั่น จำกัด (“BBW”)

BBW บริษัทย่อยที่จัดตั้งด้วยทุนจดทะเบียนจำนวน 35 ล้านบาท
เพื่อดำเนินธุรกิจจำหน่ายและให้บริการเครื่องกรองน้ำและเครื่องกรองอากาศ
เนื่องจากบริษัทเล็งเห็นว่าผู้บริโภคในปัจจุบันได้ให้ความสำคัญกับการดูแลรักษาสุขภาพด้วยการดื่มน้ำที่สะอาดและมีประโยชน์ต่อร่างกาย
บริษัทถือหุ้นในสัดส่วนร้อยละ 60 และมีกลุ่มผู้ถือหุ้นชาวไทยและชาวต่างประเทศในสัดส่วนร้อยละ 40
ในปี 2553 BBW
ได้มุ่งพัฒนาคุณภาพบุคลากรอย่างต่อเนื่องตลอดจนพัฒนาการให้บริการหลังการขายเพื่อให้เข้าถึงความต้องการของลูกค้าอย่างแท้จริง
และมีฐานลูกค้าประมาณ 2,000 ราย แบ่งเป็นสัดส่วนลูกค้าชาวเกาหลีและญี่ปุ่นร้อยละ 80
และลูกค้าชาวไทยร้อยละ 20
และได้มุ่งขยายฐานลูกค้าไปสู่กลุ่มองค์กรทั้งหน่วยงานภาครัฐและเอกชน

-   บริษัท นอฟ (ประเทศไทย) จำกัด (“NTL”)

NTL ก่อตั้งขึ้นเมื่อเดือนมีนาคม 2529
เพื่อหน้าที่จัดจำหน่ายสีพ่นรถจักรยานยนต์ที่บริษัทเป็นผู้ผลิตทั้งหมดให้แก่ลูกค้าผู้ใช้สีอุตสาหกรรม
โดยบริษัทมีสัดส่วนการถือหุ้นใน NTL ร้อยละ 99.98

ภายหลังการเข้าทำสัญญาความร่วมมือกับบริษัท บีเอเอสเอฟ (ไทย) จำกัด (“BTL”)
ซึ่งเป็นบริษัทในกลุ่ม BASF ผู้ผลิตและจัดจำหน่ายเคมีภัณฑ์และสีอุตสาหกรรมระดับโลก
และบริษัทได้จำหน่ายทรัพย์สินของ NTL ได้แก่ ฐานข้อมูลลูกค้าและการตลาดให้แก่ BTL
เพื่อสิทธิการผลิตสีพ่นรถจักรยานยนต์ (Toll Manufacturing)
และโอกาสในการผลิตสีอุตสาหกรรมอื่นให้แก่ BTL เพื่อจำหน่ายให้ลูกค้าในภูมิภาคอาเซียน ปัจจุบัน
NTL คงอยู่ระหว่างการกำหนดนโยบายการดำเนินธุรกิจ

-   บริษัท อีซึ่น วัตสัน โค๊ตติ้ง จำกัด (“EWC”)

อีซึ่น วัตสัน โค๊ตติ้ง จำกัด (“EWC”) บริษัทย่อยที่บริษัทถือหุ้นในสัดส่วนร้อยละ 50.95 ร่วมกับ
Watson Standard Asia Inc (“Watson”) และผู้ถือหุ้นชาวไทยอื่น ถือหุ้นในสัดส่วนร้อยละ
49.00 และ 0.05 ตามลำดับ ได้จดทะเบียนเลิกบริษัทเมื่อวันที่ 25 พฤษภาคม 2553
ซึ่งเป็นผลจากภาวะเศรษฐกิจที่ตกต่ำในปี 2552 ทำให้การขยายฐานลูกค้าในภูมิภาคเอเซีย เช่น
เวียดนาม ฟิลิปปินส์ สิงคโปร์ อินโดนีเซีย อินเดีย รวมถึงออสเตรเลีย ไม่เป็นไปตามเป้าหมาย
ประกอบกับสถานการณ์ทางการเมืองไทยในปี 2553
ได้ส่งผลต่อระดับความเชื่อมั่นของนักลงทุนต่างประเทศ Watson
จึงขอถอนการลงทุนในประเทศไทยเพื่อหลีกเลี่ยงผลกระทบจากสถานการณ์ดังกล่าว ปัจจุบัน EWC
ได้จดทะเบียนเสร็จการชำระบัญชีแล้วเมื่อวันที่ 7 มกราคม 2554

ภายหลังการหยุดดำเนินงานของ EWC
บริษัทเป็นผู้ผลิตและจำหน่ายสีเคลือบบรรจุภัณฑ์ตรงไปยังลูกค้าทั้งภายในประเทศและต่างประเทศตั้งแต่ไตรมาสที่
4 ปี 2552 เป็นต้นมา ซึ่งบริษัทยังคงรักษาฐานลูกค้าตลอดจนปริมาณการสั่งซื้ออย่างสม่ำเสมอ
ทำให้การหยุดดำเนินงานของ EWC ไม่ส่งผลกระทบต่อการดำเนินงานของบริษัทแต่ประการใดบริษัท

-   บริษัท ออริจิน อีซึ่น เพ้นท์ จำกัด (“OEP”)

บริษัทถือหุ้นในสัดส่วนร้อยละ 40 ของจำนวนหุ้นทั้งหมด โดยมี Origin (Japan) Ltd.
(“Origin”)
ซึ่งมีจุดแข็งในเรื่องของการคิดค้นและพัฒนาสูตรการผลิตสีพ่นพลาสติกสำหรับชิ้นส่วนยานยนต์
เครื่องใช้ไฟฟ้า และอุปกรณ์สื่อสารต่างๆ ที่มีชื่อเสียงในประเทศญี่ปุ่น ถือหุ้นในสัดส่วนร้อยละ 45
ของจำนวนหุ้นทั้งหมด และ Miki (Thailand) Ltd. (“Miki”) ซึ่งมีจุดแข็งในด้านการตลาด
(Marketing) มีเครือข่ายลูกค้าทั้งในประเทศไทยและประเทศญี่ปุ่น
และยังเป็นผู้จัดจำหน่ายเคมีภัณฑ์ที่อยู่ในธุรกิจเคมีภัณฑ์เป็นเวลานาน ถือหุ้นในสัดส่วนร้อยละ 15
ของจำนวนหุ้นทั้งหมด โดย OEP จะผลิตสีภายใต้ Know-How ของ Origin ตามคำสั่งซื้อของ
Miki (Thailand) พร้อมกับทำหน้าที่เป็นผู้จัดจำหน่ายวัตถุดิบในการผลิตตามสูตรให้แก่ OEP
จากนั้น Miki (Thailand) จะจำหน่ายสีไปยังฐานลูกค้าผู้ใช้สีในเครือข่ายลูกค้าอีกทอดหนึ่ง

โครงสร้างการถือหุ้นของบริษัท อีซึ่น เพ้นท์ จำกัด (มหาชน) ณ วันที่ 31 ธันวาคม 2553

หมายเหตุ : บริษัท อีซึ่น วัตสัน โค๊ตติ้ง จำกัด
ได้จดทะเบียนเลิกบริษัทและจดทะเบียนเสร็จการชำระบัญชีแล้วเมื่อวันที่ 7 มกราคม 2554

ผลิตภัณฑ์ที่มีการผลิตในปัจจุบัน

  -------------------------------------------------------------------------------------------
  ผลิตภัณฑ์              เจ้าของลิขสิทธิ์   รายละเอียด                                       ตราสินค้า
  ------------------- ------------- ----------------------------------------------- ---------
  สีพ่นรถจักรยานยนต์      BASF          บริษัทรับจ้างผลิตสีพ่นรถจักรยานยนต์ตามคำสั่งผลิตของบริษัท     “BASF”
                                    บีเอเอสเอฟ (ไทย) จำกัด ภายใต้สัญญาความร่วมมือทางธุรกิจ  
                                    Toll Manufacturing Agreement                    

  สีเคลือบบรรจุภัณฑ์       บริษัท          บริษัทผลิตสีตาม Know-how                            “Eason”
                                    ที่บริษัทวิจัยและพัฒนาขึ้นและเป็นผู้จำหน่ายสีโดยตรงไปยังลูกค้า   

  หมึกพิมพ์งานโลหะ       บริษัท          บริษัทผลิตสีตาม Know-How ที่บริษัทวิจัยและพัฒนาขึ้น          “นกบินคู่”
                                    และเป็นผู้จำหน่ายสีโดยตรงไปยังลูกค้า                    

  หมึกพิมพ์ยูวี หมึกพิมพ์พิเศษ INX           บริษัทเป็นผู้ผลิตและจัดจำหน่ายหมึกพิมพ์ UV ของ INX         “INX”
                                    ในประเทศไทย ซึ่งเป็นผู้ผลิตหมึกพิมพ์ UV                  
                                    รายเดียวของประเทศไทย                             
  -------------------------------------------------------------------------------------------

ผลิตภัณฑ์ที่ไม่มีการผลิตในปัจจุบัน

+--------------+----------+----------------------------------+--------+
| ผลิตภัณฑ์       | เจ้า      | รายละเอียด                        | ต      |
|              | ของลิขสิทธิ์ |                                  | ราสินค้า |
+==============+==========+==================================+========+
| สีเรือ         | BASF     | บริษัทได้รับเทคโนโลยีการผลิต           | “NOF”  |
|              |          | โดยไม่มีค่าใช้จ่าย                    |        |
+--------------+----------+----------------------------------+--------+
| สีพ           | Mitsui   | ซื้อ Know-How และปัจจุบันสัญญาซื้อ       | “M     |
| ่นตู้คอนเทนเนอร์ |          | Know-How หมดอายุ                  | itsui” |
+--------------+----------+----------------------------------+--------+
| สีรถไฟ        | บริษัท     | บริษัทมีการพัฒนา Know-How เอง        | “      |
|              |          |                                  | Eason” |
+--------------+----------+----------------------------------+--------+
| สีฝุ่น          | Kawakami | ซื้อ Know-How และปัจจุบันสัญญาซื้อ       | “Kaw   |
| (สำหรับโลหะ)  |          | Know-How หมดอายุ                  | akami” |
+--------------+----------+----------------------------------+--------+
| สีน้ำ สีน้ำมัน    | บริษัท     | บริษัทมีการพัฒนา Know-How เอง        | “E     |
|              |          |                                  | ason”, |
|              |          |                                  |        |
|              |          |                                  | “นก    |
|              |          |                                  | อินทรีย์. |
+--------------+----------+----------------------------------+--------+

อย่างไรก็ตาม ผลิตภัณฑ์ที่ไม่มีการผลิตในปัจจุบัน หากบริษัทได้รับคำสั่งซื้อจากลูกค้า
บริษัทยังสามารถผลิตและจำหน่ายได้ โดยใช้ Know-How ของตนเอง

โครงสร้างรายได้แยกตามผลิตภัณฑ์

โครงสร้างรายได้ของบริษัทแยกตามผลิตภัณฑ์หลักในปี 2552 – 2553 มีดังนี้

[]

เป้าหมายในการดำเนินธุรกิจ

บริษัทมีความมุ่งมั่นในการที่จะดำเนินธุรกิจให้ประสบความสำเร็จสูงสุด
ในการเป็นผู้ผลิตสีอุตสาหกรรมชั้นนำของประเทศ ให้ธุรกิจมีความมั่นคงและแข็งแกร่ง
ด้วยการมุ่งเน้นพัฒนาองค์กรทั้งระบบอย่างต่อเนื่อง
มีความพร้อมและยืดหยุ่นที่จะปรับเปลี่ยนการดำเนินงานในด้านต่างๆ
ให้มีความเหมาะสมแก่บริษัทมากที่สุด
และมีการตรวจสอบและประเมินผลการดำเนินงานของบริษัทอย่างสม่ำเสมอ
รวมถึงความรับผิดชอบต่อสังคมและชุมชน โดยสามารถจำแนกแนวทางการดำเนินงานของบริษัทได้
ดังนี้

ด้านผลิตภัณฑ์

-   ขยายกำลังการผลิตสำหรับสินค้าที่มีศักยภาพในการสร้างรายได้ เช่น หมึกพิมพ์ยูวี และ
    สีเคลือบบรรจุภัณฑ์ยูวี เป็นต้น

-   เพิ่มสายผลิตภัณฑ์ใหม่ๆ เพื่อตอบสนองต่อความต้องการของกลุ่มลูกค้าในอุตสาหกรรมเดิม
    โดยเฉพาะลูกค้าที่เป็น OEM เช่น สร้างความร่วมมือทางธุรกิจกับบริษัท บีเอเอสเอฟ (ไทย)
    จำกัด
    เพื่อผลิตสีพ่นรถจักรยานยนต์และโอกาสในการผลิตสีอุตสาหกรรมอื่นให้แก่ลูกค้าในภูมิภาคอาเซียน
    หรือ การจัดตั้งบริษัท ไบรท์ บลู วอเตอร์ คอร์ปอเรชั่น จำกัด
    เพื่อดำเนินธุรกิจจำหน่ายและให้บริการเครื่องกรองน้ำและเครื่องกรองอากาศ เป็นต้น

-   เน้นพัฒนาสีที่ผลิตโดยใช้ Know-How และตราสินค้าของบริษัท
    รวมถึงเน้นความร่วมมือทางการค้ากับกลุ่มเจ้าของลิขสิทธิ์แทนการซื้อลิขสิทธิ์

-   ขยายฐานลูกค้าของบริษัทเองให้มากขึ้น
    ไม่เน้นการจำหน่ายให้อุตสาหกรรมใดอุตสาหกรรมหนึ่งเท่านั้น
    ซึ่งจะทำให้บริษัทสามารถกระจายความเสี่ยงของรายได้ไปตามวัฎจักรของอุตสาหกรรมที่แตกต่างกันได้

ด้านการผลิต

-   เพิ่มมาตรฐานด้านความปลอดภัยอาชีวอนามัยและสิ่งแวดล้อมในการผลิตอย่างต่อเนื่อง
    การจัดทำระบบคุณภาพ ISO14001

-   เน้นด้านการพัฒนาระบบการผลิตอย่างต่อเนื่อง โดยเข้าร่วมโครงการ Productivity
    กับสถาบันพัฒนาวิสาหกิจขนาดกลางและขนาดย่อม
    ในการพัฒนาทั้งในด้านประสิทธิภาพงานและสิ่งแวดล้อม
    การปรับปรุงกระบวนการผลิตอย่างต่อเนื่องและถูกต้อง
    การนำพลังงานกลมาช่วยลดแรงพนักงาน ลดเวลา และลดการเมื่อยล้าของบุคคลากร เป็นต้น

-   ขอความร่วมมือและสนับสนุนจากสถาบันเพิ่มผลผลิตแห่งชาติ
    ในการจัดฝึกอบรมและจัดวิทยากรเข้ามาให้ความรู้และให้คำปรึกษาแก่พนักงานและผู้ที่เกี่ยวข้องเกี่ยวกับระบบการจัดการของบริษัท
    และระบบการบำรุงรักษาทวีผล (Total Productive Management: TPM)
    ซึ่งเป็นโครงการพัฒนาระบบการบำรุงรักษาเครื่องมือและเครื่องจักรต่างๆ
    โดยให้ทุกคนมีส่วนร่วม และมีการเพิ่มความรู้ความสามารถของพนักงานผลิต
    ให้ความรู้ด้านการดูแลรักษาเครื่องจักร มาเป็นพนักงานควบคุมการผลิต

ด้านบุคลากร

บริษัทมีนโยบายสนับสนุนการพัฒนาพนักงาน
ซึ่งถือเป็นทรัพยากรสำคัญในการดำเนินกิจการของบริษัทรวมถึงการปลูกฝังให้พนักงานมีทัศนคติที่ดีต่อองค์กรเพื่อพัฒนาทักษะความรู้ในการปฏิบัติงานเพื่อให้เกิดประสิทธิผลและความปลอดภัยสูงสุด
โดยบริษัทได้จัดอบรมหลักสูตรต่างๆ อย่างสม่ำเสมอให้แก่พนักงานทุกระดับ
ตั้งแต่พนักงานที่เริ่มเข้าทำงานกับบริษัทจะต้องผ่านการปฐมนิเทศ ตลอดจนการฝึกอบรมหลักสูตรต่างๆ
ที่เกี่ยวเนื่องกับการปฏิบัติงาน

-   หลักสูตรปฐมนิเทศพนักงาน (Orientation) เช่น
    ประวัติความเป็นมาของบริษัทและคณะผู้บริหาร ผลิตภัณฑ์และขั้นตอนการผลิตเบื้องต้น
    กฎระเบียบข้อบังคับและสวัสดิการของบริษัทฯ นโยบายและเป้าหมายคุณภาพของบริษัท
    ความปลอดภัยเบื้องต้น ความรู้เบื้องต้นระบบคุณภาพ ISO 9000 ISO/TS 16949
    และการใช้สารเคมีอย่างปลอดภัย เป็นต้น

-   หลักสูตรมาตรฐานที่จำเป็นของแต่ละตำแหน่งงาน เช่น
    ความรู้ความเข้าใจในผลิตภัณฑ์และอุตสาหกรรมการผลิตสี ทฤษฎีและองค์ประกอบสี
    ความรู้พื้นฐานเกี่ยวกับวัตถุดิบที่ใช้โรงงาน ขั้นตอนการผลิตสีแต่ละประเภท
    การควบคุมและทดสอบคุณภาพผลิตภัณฑ์ การวิจัยและพัฒนาผลิตภัณฑ์ เป็นต้น

-   หลักสูตรเพื่อพัฒนาทักษะและความสามารถของแต่ละตำแหน่งงาน (Job Enhancement) เช่น
    ภาวะผู้นำ เทคนิคการสร้างและการทำงานเป็นทีม เทคนิคการสอนงาน
    การแก้ปัญหาและการตัดสินใจ การสื่อสารภายในองค์กร การเจรจาต่อรอง และ
    การบริหารการผลิต เป็นต้น

-   กิจกรรมส่งเสริมและพัฒนาองค์ความรู้ในองค์กร (Knowledge Management)
    ในรูปแบบของกิจกรรมต่างๆ เช่น จัดให้มีห้องสมุดเพื่อการศึกษาค้นคว้าของพนักงาน
    จัดทำวารสารรั้วสีเขียวรายไตรมาสเพื่อเผยแพร่บทความความรู้และข่าวสารต่างๆ และ
    EASON Knowledge Sharing สำหรับรวบรวมบทเรียนของปัญหาในการทำงาน
    เพื่อถ่ายทอดให้กับหน่วยงานอื่นในองค์กรได้นำไปปรับใช้เป็นแนวทางในการแก้ปัญหา เป็นต้น

ด้านคู่ค้าและบริการ

-   พัฒนาการบริการลูกค้าอย่างสม่ำเสมอ
    ทั้งด้านการผลิตและการจัดส่งที่เน้นการตรงต่อเวลาตามที่ตกลงกับลูกค้า
    รวมถึงการสร้างความสัมพันธ์อันดีต่อกลุ่มลูกค้าปัจจุบันของบริษัท

-   พัฒนาตนเองให้สามารถสร้างความแตกต่างจากคู่แข่ง
    โดยการร่วมพัฒนาเทคโนโลยีการผลิตกับผู้ผลิตสี (เจ้าของKnow-How)
    ตลอดจนการถ่ายทอดวิธีการใช้ผลิตภัณฑ์สีของบริษัทให้กับลูกค้า
    การเข้าไปมีส่วนร่วมกับลูกค้าในการออกแบบ

  ผลิตภัณฑ์ใหม่ของลูกค้า
  การให้คำแนะนำด้านเทคนิคและการแก้ไขปัญหาเพื่อสร้างความพึงพอใจให้แก่คู่ค้า
  ดำเนินธุรกิจด้วยการยึดหลักคุณธรรม และมีความซื่อสัตย์ต่อคู่ค้า
  ทำให้บริษัทมีความสัมพันธ์ที่ดีและยาวนานกับคู่สัญญาที่เป็นเจ้าของลิขสิทธิ์ ผู้จัดจำหน่ายวัตถุดิบ
  และลูกค้าของบริษัท

-   พัฒนาวัตถุดิบที่ใช้ในการผลิตสีร่วมกับผู้ผลิตวัตถุดิบ
    เพื่อให้ได้มาซึ่งวัตถุดิบที่มีคุณสมบัติตรงตามลักษณะการใช้งานทั้งในและต่างประเทศ

ด้านแรงงานและชุมชนสัมพันธ์

บริษัทมีนโยบายที่เกี่ยวข้องกับการรับผิดชอบต่อสังคม โดยเริ่มต้นตั้งแต่ทรัพยากรบุคคลในบริษัท
ออกไปสู่สังคมภายนอก เพื่อส่งเสริมและช่วยเหลือสังคมให้ได้รับโอกาส ทั้งด้านความรู้
สภาพความเป็นอยู่ สุขภาพ การศึกษา ศาสนา และกิจกรรมชุมชนสัมพันธ์ อย่างต่อเนื่อง อาทิ

-   ในปี 2553 บริษัทได้เข้าร่วมโครงการอบรมและรับคำปรึกษาการจัดการด้านสิ่งแวดล้อม
    ISO14001 กับสำนักงานมาตรฐานผลิตภัณฑ์อุตสาหกรรม
    โดยได้รับการตรวจสอบโครงการระยะแรกเสร็จสิ้นแล้ว และคาดว่าจะได้รับการรับรองระบบ
    ISO14001 ภายในไตรมาสที่ 2 ปี 2554

-   สำหรับงานด้านความปลอดภัย บริษัทได้มีโครงการให้ความรู้ด้านความปลอดภัย
    การอนุรักษ์พลังงาน การจัดการด้านสิ่งแวดล้อม
    ตลอดจนการซ้อมป้องกันระงับอัคคีภัยโดยร่วมมือกับผู้ประกอบการและหน่วยงานราชการในพื้นที่
    เพื่อเป็นการคืนประโยชน์และสร้างความสัมพันธ์ที่ดีระหว่างบริษัทกับชุมชน
    นอกจากนี้บริษัทได้เข้าร่วมโครงการเอดส์และวัณโรคกับกรมสวัสดิการและคุ้มครองแรงงานและได้รับรางวัลระดับ
    Gold ในปี 2552 และรางวัลระดับ Platinum ปี 2553